cyanic-selkie/wikianc huggingface dataset:
מבנה (לוגיקה מתמטית)
ערך אמת במבנה נתון
מבין כל הנוסחאות מתייחדות אלו שהן פסוקים. ערך האמת של פסוקים לא מושפע כלל מההשמה הנתונה, אלא רק מן המבנה הנתון. (יש לציין שקיימות נוסחאות שאינן פסוקים שערך האמת שלהן אינו תלוי בהשמות. נוסחאות כאלו ניתן להפוך לפסוקים על ידי כימות כולל.) אינטואיטיבית, הפסוקים שערך האמת שלהם הוא אמת מייצגים את המשפטים שמתקיימים לגבי המבנה. מבין הפסוקים מתייחדת קבוצת הטאוטולוגיות והסתירות. אלו הם הפסוקים שערך האמת שלהם זהה בכל מבנה.
אנחנו העיר
במהלך קמפיין הבחירות העלתה הרשימה ביקורת כלפי ניהול לקוי של העיר ומשאביה על ידי רון חולדאי, היעדרה של דמוקרטיה במוסדות העירייה, ועוד. היוצר והקומיקאי אסף הראל היה מועמד מטעמה לראשות העיר, ואחריו הוצבו ברשימה: אמיר בדראן, יו"ר סניף חד"ש ביפו; שולה קשת, מנכל"ית עמותת "אחותי – למען נשים בישראל" ויו"ר הוועד השכונתי בנווה שאנן; מוריה שלומות, עו"ד ומנכ"לית שלום עכשיו לשעבר; מכי חכם נאמן, מייסדת עמותת רוח נשית; ארנה לין, עורכת דין לזכויות עבודה; אלון גרבוז, מנהל הסינמטק לשעבר. בבחירות עצמן זכתה הרשימה ל-4 מנדטים והייתה לרשימה השלישית בגודלה במועצה, בעוד הראל זכה בכ-12% מקולות הבוחרים לראשות העיר. הוחלט כי תיערך רוטציה בין המקום ה-4 למקום ה-5 ברשימה (שלומות וחכם נאמן) לאחר מחצית מקדנציית מועצת העיר.
קוסמודרום ווסטוצ'ני
שיגור לא-מאויש ראשון בוצע ב-28 באפריל 2016. בשנת 2021 בוצע מספר שיא של 5 שיגורים מהקוסמודרום. חללית מאוישת תשוגר בשנת 2025.
שערוריות שחיתות
נוסף לזה, חברה לבניית גשרים באוקיינוס השקט הידועה בשם TMK, נחשדה במעילה של יותר מ-7.5 מיליארד רובל, נפתחו תיקים פליליים נגד הנהלת החברה, אשר פעלה כקבלן בנייה באתר השיגור. גם נגד קבלנים אחרים המעורבים בבניית הקוסמודרום נפתחו תיקים פליליים. ב-29 באפריל 2016 נידון יו"ר דירקטוריון החברה א. נסטרנקו ל-3 שנות מאסר. החקירה ובית המשפט קבעו כי בשנים 2014-2015 הוא ארגן גניבה של כספים השייכים לחברת TMK, בסכום של כמעט 104.5 מיליון רובל. בסוף ינואר 2019, נודע על מותו של דמיטרי סאבין, לשעבר ראש חברת דלספצסטרוי, שפיקח על בניית הקוסמודרום.
שיגורים עתידיים
בשנת 2023, תשוגר הגשושית לונה-25, במסגרת תוכנית חקר הירח הרוסית. כמו כן ישוגר הלוויין מטאור-М 2-3 ; בשנת 2024, תשוגר הרקטה אנגרה-А5 מהדור החדש; בשנת 2025 תשוגר "אוריול", החללית המאוישת הראשונה, למשימה אל תחנת החלל הבינלאומית. כמו כן, ישוגר לוויין התקשורת Gonets-М 33, 34 ו־35 בסיוע המשגר סויוז-2.1b עם הרכיב המתנתק פרגאט.
אורקורפטור
מספר דינוזאורים דומים חיו באזור באותה תקופה, ביניהם המגרפטור, האירוסטאון והמורוסרפטור (Murusraptor). האורקורפטור שויך אליהם למשפחת המגרפטוריים, שמספר חוקרים רואים בה משפחה פוליפילטית. אם ככה הוא נחשב לצעיר ביותר מבין מיני המשפחה, שרובם התקיימו בקרטיקון התחתון.
קהילת יהודי אוטבוצק
גורל יהודי הקהילה בשואה
שני חלקים עיקריים היו לגטו שהוקם באוטבוצק אחד שמש למגורים והשני למרפא והחבור ביניהם היה באמצעות רחוב אחד. "הנהנים" משהייה ומגורים בשכונת המרפא היו כאלה שברשותם אשור רפואי, אף ששערי הגטו לא ננעלו לגמרי צו אסור יציאה חל על יהודי הגטו למן 19:00 בערב עד 8:00 בבוקר שלמחרת, וכן בסופי שבוע בימים שישי עד ליום שני.
אורז דביק
אורז דביק בורמזי
אורז דביק המכונה קאו חנין (ကောက်ညှင်း), פופולרי מאוד במיאנמר.
בסין
צ'יפנגאו (בסינית מסורתית: 糍 飯 糕, בסינית מופשטת: 糍 饭 糕) הוא מאכל הפופולרי בארוחות בוקר שמקורו במזרח סין. הוא מבוסס על אורז דביק מבושל שנדחס לריבועים או מלבנים, ואז מטוגן בשמן עמוק. ניתן להוסיף לו תיבול ומרכיבים נוספים כמו שעועית, שומשום ועוד כדי להוסיף טעם. יש לו מראה דומה ומרקם חיצוני הדומה ללביבות תפוחי אדמה.
תפוח הגה
היסטוריה
תפוח ההגה הומצא על ידי ג'ואל ר. ת'ורפ בוויסקונסין בשנת 1936, והפטנט עליו נרשם בארצות הברית ב-7 בדצמבר 1937.
אליזבתה קנצ'סקה-מילבסקה
ביוגרפיה וקריירה פוליטית
קנצ'סקה-מילבסקה נכנסה לתפקיד שרת התרבות במקדוניה הצפונית ב-26 ביולי 2008, וסיימה את תפקידה ב-1 ביוני 2017. בזמן שעבדה כשרת התרבות במקדוניה הצפונית, היא הייתה אחראית בין היתר על הקמת אנדרטה לזכר האם תרזה, שחזור מגדול השעון בפרילפ, והפרויקט סקופיה 2014.
חנות מזכרות
חנות מזכרות או חנות מתנות היא חנות שמוכרת בעיקר מזכרות ופריטים אחרים הקשורים לאותו נושא. הפריטים שנמכרים כוללים לרוב ספלי קפה, פוחלצים, צעצועים, חולצות, גלויות, אוספים בעבודת יד ומזכרות אחרות, שנועדו להישמר על ידי הקונה כמזכרת לביקורם באותו מקום, או להינתן לאחר במתנה.
שוברט גמבטה
קריירה
גמבטה ערך את הופעת בכורתו במדי פניארול ב-30 בנובמבר 1937. לאחר מאבק משפטי קשה, הצליח לעבור ליריבתה העירונית נסיונל. גמבטה שבילה שם את מרבית הקריירה, זכה עם נסיונל בליגה האורוגוואית 10 פעמים ו-3 פעמים בגביע אלדאו בין השנים 1940–1956. תוך כדי זמן זה שיחק בקוקוטה דפורטיבו הקולומביאנית ב-1949. גמבטה סיים את הקריירה שלו ב-1960 בשורות מר דה פונדו מהליגה השנייה. במדי נבחרת אורוגוואי גמבטה זכה בקופה אמריקה 1942. הוא הבקיע שער אחד במהלכו בניצחון 0–7 על אקוודור. במונדיאל 1950 לקח חלק בזכייתה ושיחק ב"מרקנאסו" נגד ברזיל, שם הצטיין כאשר ניטרל את זיזיניו ואדמיר. גמבטה אומנם היה בסגל הנבחרת במונדיאל 1954, אך לא שותף כלל.
וולגה אוליאנובסק (בנדי)
וולגה (ברוסית: Во́лга) הוא מועדון בנדי מהעיר אוליאנובסק, המתמודד בליגת העל הרוסית בבנדי. המועדון נוסד בשנת 1934. צבעי הקבוצה: צהוב-כחול. הישגי השיא הן סגנות אליפות ברית המועצות ומקום שלישי באליפות רוסיה.
שרה'לה דורון
שרהל'ה דורון (8 באוקטובר 1949 – 1 ביולי 1991) הייתה שדרנית רדיו ישראלית, עורכת תוכניות ומדריכת קריינים, מגישת תוכנית הילדים הידועה "מקהלה עליזה".
ביוגרפיה
שירתה בגלי צה"ל כקריינית והגישה את התוכנית "דש עם שיר". לאחר שחרורה עבדה כקריינית בקול ישראל וכקריינית רצף בטלוויזיה הישראלית. באמצע שנות השבעים חזרה לגלי צה"ל כעורכת ושדרנית. התוכנית המזוהה ביותר עמה הייתה "מקהלה עליזה", שאותה ערכה והגישה במשך כ-15 שנה, עד פטירתה. "מקהלה עליזה" הייתה תוכנית לילדים ששודרה בימי שבת בשעה תשע בבוקר, וצברה לאורך השנים קהל מאזינים גדול ומסור של ילדים והורים, שהרבו גם לשלוח מכתבים ולמסור ד"שים. עם השנים הפכה התוכנית למודל לתוכניות ילדים בשבת בבוקר, עד היום. בספר "גלי צה"ל - כל הזמן" סיפרה דורון על התוכנית: "ב-15 שנים מגדלים דור והשרשרת מורכבת מעוד תוכנית ועוד תוכנית מדי שבת בשבת ומדי חג בחג. ילדים שמכירים עוד ספר, עוד חג או עוד פינה בארץ בזכותה הם הילדים שקיבלו ממנה משהו". בנוסף הייתה שדרנית בתוכנית כל הבוקר ששודרה בין 9:00 ל-12:00 בבוקר.
מון נייט (מיני-סדרה)
המיני-סדרה עלתה לשידור ב-30 במרץ 2022 והיא מהווה חלק מהשלב הרביעי ב"".
פיתוח
באוגוסט 2019, הודיעו אולפני מארוול בכנס D23 כי מיני-סדרה שתבוסס על דמותו של מון נייט נמצאת בפיתוח עבור "דיסני+". בנובמבר 2019, היוצר והתסריטאי ג'רמי סלייטר נשכר לעבודה על פיתוח וכתיבת מיני-הסדרה. באוקטובר 2020, הבמאי מוחמד דיאב נשכר למלאכת הבימוי, ואילו בינואר 2021, נודע שצמד הבמאים ג'סטין בנסון ואהרון מורהד יביימו חלק מהפרקים. מיני-הסדרה עתידה לכלול שישה פרקים בני 40–50 דקות. בפברואר 2021, פייגי הצהיר כי חלק מהסדרות שלהם, כמו "שי-האלק: עורכת דין בשירות החוק" ו"מון נייט", תוכננו בצורה שתאפשר למפיקים להפיק להן עונות עתידיות פוטנציאליות, בניגוד לסדרות כמו "וונדה-ויז'ן", אשר פותחו והופקו במטרה להוביל לסרטים עלילתיים ביקום הקולנועי.
סיימון קספה
קספה היה בנו של ג'וזף קספה, הבעלים של "בית המלון מודרנה" (Hôtel Moderne) שבחרבין, יחד עם רוב בתי הקולנוע והתיאטראות של העיר. ג'וזף קספה נמלט מרדיפות ברוסיה, ועבר לחרבין ב-1907. בתחילה ג'וזף היה חסר אזרחות, לאחר מכן הוא השיג אזרחות צרפתית עבור משפחתו. סיימון קספה גדל בחרבין, נסע בקביעות לצרפת כדי ללמוד בקונסרבטוריון של פריז, והיה פסנתרן מוכשר.
אחרית דבר
החוטפים נעצרו אך שוחררו למחרת. לאחר הרשעותיהם, הובא השופט הסיני באשמת בגידה. החוטפים נשפטו מחדש, נמצאו אשמים ונידונו ל-15–20 שנות מאסר. מספר שבועות לאחר מכן, השלטונות נענו בחיוב לבקשת רודזייבסקי לשחרורם בטענה שהמזימה, שהגה הסגן שלו מרטינוב, הונעה רק על ידי אג'נדה "פטריוטית".
קריל צ'סמן
משפחתו ושנות חייו הראשונות
צ'סמן היה ילד חולני בילדותו ובגיל 5 אף לקה בדלקת ריאות קשה ממנה החלים. לאחר שהתגלה כי הוא סובל מתסמינים של אסתמה, עברה משפחתו לגור בעיר פסדינה במחשבה כי האקלים הנוח בעיר יקל על המחלה. בגיל 9 נפצע צ'סמן בתאונת דרכים קשה במכונית בה נהגה אימו, וסבל מאף ולסת שבורה. אימו נפצעה בצורה קשה יותר בתאונה זו ונשארה משותקת בשתי הגפיים התחתונות. מצבה הכלכלי של המשפחה, שהיה קשה ממילא עקב השפל הכלכלי הגדול, הידרדר עוד יותר לאור מצבה הרפואי החדש של אם המשפחה. כשהוא שבור ומיואש ניסה אביו של צ'סמן להתאבד פעמיים. בתקופה זו החל צ'סמן להידרדר לחיי הפשע.
R-Pharm
R-Pharm היא חברת תרופות רוסית, אחת מחברות התרופות הגדולות ברוסיה.
היסטוריה
בשנת 2012, ברוסטוב (מחוז ירוסלבל) החלה החברה בבניית מיזם משותף, פארמוסלבל, לייצור רכיבים תרופתיים פעילים בעלי אופי כימי. המפעל הוא חלק מפארק התעשייה רוסטוב. באותה שנה, "R-Farm" החלה להכשיר מומחים למפעלים בתחום התרופות והביוטכנולוגיה על בסיס האוניברסיטה הפוליטכנית של טומסק. בשנת 2014 נרכש מפעל פייזר בגרמניה והחלה פעילות החברה בארצות הברית וביפן.
יוסיף הרבסט
יוסיף יאקוב (יעקב) הֶרְבְּסְט (בבולגרית: Йосиф Яков Хербст; 20 בנובמבר 1875, אדירנה, האימפריה העות'מאנית – 16 באפריל 1925, סופיה, ממלכת בולגריה) היה עיתונאי, פובליציסט, איש ציבור, ודיסידנט יהודי-בולגרי, אשר נרצח במהלך תקופת הטרור שהחלה לאחר הפיגוע בכנסיית סווטה נדליה.
משפחתו
יוסיף הרבסט היה נשוי לוויולטה בתו של פטקו קרבלוב ראש ממשלת בולגריה. רעייתו של פטקו קרבלוב אקטרינה קרבלובה הייתה דמות משמעותית במאבק נגד רדיפת יהודי בולגריה במהלך מלחמת העולם השנייה.
לוריס גראו
ביוגרפיה
הראשונה Silence Goes Quicker When Played Backwards התקיימה בפריז ב- Plateau / Frac île-de-France בשנת 2005. פרויקט זה הוא ששיגר אותו לתוך שדה האמנות הבינלאומית.
קרב דתין
הקרב
קרב דתין התחולל ב-4 בפברואר 634 בסמוך לעזה, כנראה ליד מעברי נחל בשור בין תל שרוחן לבין תל ג'מה הגדוד שניסה לחדור לארץ ישראל דרך הנגב בפיקודו של יזיד איבן סופיאן עסק בתקיפה של כפרים ומרכזי יישוב, בין היתר על מנת לקיים אתעצמו בהיעדר מערכת אספקה מסודרת. על מנת להדוף את האיום גויס בגדוד ביזנטי שמנה לא יותר מ 300 חיילים על ידי מושל קיסריה סרגיוס שנעזר - ככל הנראה - בצי ביזנטי ששט לאורך קו החוף דרומה כדי לתמוך לוגיסטית בכוח היבשתי. מהלך הקרב איננו ברור אך ככל הנראה בעימות בין הכוחות הלוחמים שנערך ביום ה-4 בפברואר 634 ניגף הצבא הביזנטי על ידי הגדוד המוסלמי שמנה לפחות 1000 לוחמים, המפקד הביזנטי נהרג במהלך המנוסה ומקורות נוצרים ומוסלמים מציינים כי הוא הוצא להורג בחנק.
תהילים פ"ו
י"ד-י"ז
בחלקו האחרון של המזמור המשורר חוזר לבקשתו הראשונה, ומזכיר שונאיו שקמים עליו להורגו ולא מפחדים מתגובת אלוהים: "אֱלֹהִים זֵדִים קָמוּ עָלַי וַעֲדַת עָרִיצִים בִּקְשׁוּ נַפְשִׁי וְלֹא שָׂמוּךָ לְנֶגְדָּם" (י"ד), ובגלל זאת הוא מבקש עזרה ונחמה מאלוהים: "פְּנֵה אֵלַי וְחָנֵּנִי תְּנָה עֻזְּךָ לְעַבְדֶּךָ וְהוֹשִׁיעָה לְבֶן אֲמָתֶךָ" (ט"ז), "עֲשֵׂה עִמִּי אוֹת לְטוֹבָה וְיִרְאוּ שֹׂנְאַי וְיֵבֹשׁוּ כִּי אַתָּה ה' עֲזַרְתַּנִי וְנִחַמְתָּנִי" (י"ז).
חכה לי (תוכנית טלוויזיה)
התוכנית מופקת על ידי חברת הטלוויזיה VID Digital.
היסטוריה
התוכנית חודשה ב-12 באוקטובר 1999 בערוץ ORT. אנדריי רזבאש, מפיק חברת הטלוויזיה VID, הציג את התנאי שלהלן: אנשים ידועים שהתפרסמו בתחום אחר צריכים להנחות את התוכנית. מסיבה זו, פוטרה נייצ'וק, והיא הוחלפה על ידי השחקנית מריה שוקשינה. אוקסנה נייצ'וק תבעה שוב ושוב את הנהלת חברת הטלוויזיה VID והצליחה אחרי מאבק משפטי עיקש ב-18 בינואר 2001, לקבל פיצוי בסך 2,084,460 רובל. ב-9 במאי 2000, כשהחליטה להגיש לבית משפט גבוה יותר, שמה של התוכנית שונה ל"חכה לי".
פרויקט חברתי
מאוקטובר 2000 עד 2004 פורסם העיתון "חכה לי". עד 2015 פעל רציף של "חכה לי" בתחנת הרכבת קאזאן במוסקבה, שם ניתן היה גם להשאיר בקשה לחיפוש אנשים.
פורמט בינלאומי
מאז 2009 שודרה התוכנית "חכה לי" ברשת ONT (בלארוס), בה שודרה באופן קבוע משנת 2009 עד 2016, מאוקטובר 2016 ועד יוני 2017, "חכה לי" הופיעה במתכונת של מערכון במסגרת תוכנית הבוקר "הבוקר שלנו". מאותה שנה שודרה גרסה מקומית של "חכה לי" בערוץ הראשון של אירואסיה (קזחסטן).
נכון לעכשיו, יש רק שתי מדינות על פני כדור הארץ בהן התוכנית "חכה לי" לא עזרה בחיפושים ולא מצאה אנשים נעדרים - אלה אנטיגואה וברבודה וכף ורדה.
צליל מיתר (שיר)
השיר נכתב והולחן על ידי ירון כהן.
הצלחה
בשנת 2001 נכנס למצעד השנתי לשנת 2001 של רשת ג' וזכה במקום ה-11.
יחסי הודו–מאוריציוס
יחסי סחר
השקעות חוץ זרות (FDI) בהודו הגיעו ל-2% מהתמ"ג, לעומת 0.1% בשנת 1990, וההשקעות ההודיות במדינות אחרות עלו בצורה חדה בשנת 2006. תאגיד כלכלי ומסחרי גדל עם השנים. הודו הפכה למקור היבוא הגדול ביותר במאוריציוס מאז 2007 ומאוריציוס ייבאה סחורות בשווי 816 מיליון דולר בשנה הכספית אפריל 2010-מרץ 2011. מאוריציוס נותרה המקור הגדול ביותר ל-FDI בהודו במשך יותר מעשור עם תזרים מניות של FDI בהיקף של 55.2 מיליארד דולר בתקופה אפריל 2000 עד אפריל 2011.
לורלין וולאס
וולאס הייתה האישה הראשונה שכיהנה כמושלת אלבמה והאישה היחידה בתפקיד עד לכהונתה של קיי אייבי, שהושבעה לתפקידה ב-2017. נכון להיום, היא גם המושלת היחידה בכל מדינות ארצות הברית שנפטרה בעת כהונתה, וכן המושלת היחידה באלבמה שנבחרה מטעם המפלגה הדמוקרטית. ב-1973, הוכנסה וולאס, לאחר מותה, להיכל התהילה של נשות אלבמה.
מחלתה
את מסע הבחירות שלה ניהלה וולאס לאחר שכבר באפריל 1961 אובחן אצלה סרטן, כאשר הוציא המנתח שלה רקמה חשודה בביופסיה שבה הוא הבחין במהלך הניתוח הקיסרי שבו היא ילדה את ילדתה הצעירה. כפי שהיה מקובל באותה תקופה, הרופא בישר את הידיעה לבעלה ולא לה. ג'ורג' וולאס עמד על כך שהיא לא תדע על דבר הגילוי. ב-1965 כאשר ביקרה וולאס אצל רופא נשים עקב דימום לא סדיר, אובחן אצלה סרטן הרחם, גילוי שגרם לה להלם מוחלט. כאשר אחד מאנשי הסגל של בעלה חשף בפניה שהוא דיבר איתם ולא איתה על מחלתה במהלך מערכת הבחירות של 1962, שלוש שנים קודם לכן, היא רתחה מזעם.
ג'ורג' וולאס, שבאופן עקבי שיקר לעיתונות בנוגע למצבה של אשתו, טען באפריל 1968 ש"היא נצחה במאבק" נגד הסרטן. במהלך השבועות האחרונים לחייה של אשתו הוא המשיך לנהל את מסע הבחירות שלו ברחבי ארצות הברית, אך ב-5 במאי, יום לפני שהוא היה אמור לצאת למסע במישיגן, הרופאים הזהירו אותו שמצבה בלתי יציב. לבקשתה, הוא ביטל הופעה טלוויזיונית שתוכננה ל-6 במאי, יום בו מצבה היה קשה מדי כדי שהיא אפילו תפונה לבית חולים.
מותה
לאחר מותה של וולאס הושבע במקומה כמושל סגן המושל אלברט ברואר, שבעבר היה בעל ברית של ג'ורג' וולאס והביע עניין בבחירה בזכות עצמו בבחירות של 1970. ברואר קיבל את תמיכתו של הנשיא ריצ'רד ניקסון, ששאף לנטרל את וולאס כיריב אפשרי במערכת הבחירות לנשיאות בפעם השנייה. בבחירות המקדימות של הדמוקרטים ב-1970 ניצח וולאס את ברואר ושב למעון המושל בינואר 1971, שם הוא נשאר לכהן במשך שתי תקופות כהונה רצופות עד 1979. כהונתו הרביעית והאחרונה כמושל הייתה בשנים 1983–1987.
הנצחתה
בנוסף לתמיכתה בחידושו של בית החולים המדינתי לילדים פארטלאו, השיגה וולאס את הגדלת המימון לפארקים המדינתיים של אלבמה. אגם לורלין ושדרות לורלין ב. וולאס, שניהם במחוז הולדתה, קרויים על שמה.
חוה ראוכר
מהגרים, פליטים, ועקורים 1991–1994
"עדות" - מיצב ציור של תשע נשים מבוגרות "גדולות מהחיים". הדמויות נישאות לגובה 2.20 מטר בעירום פרונטלי מלא, כאילו מאיימות בגודלן על הצופה. ציורי השמן צוירו מתוך התבוננות בנשים עולות מחבר העמים בזמן אמת, בעת העלייה הגדולה בתחילת שנות התשעים של המאה הקודמת. הדמויות מנותקות מהרקע, ניתוק המגביר את תחושת הגלות. נשים גולות, עקורות, כאילו עולות על דוכן כדי למסור עדות. את ה"עולות" ציירה ראוכר מתוך אמפתיה והזדהות מלאה עם מצבן כפליטות מהגרות, היא ראתה בהן מעין דיוקן עצמי שלה ושל אמה.
בנקים אזוריים לפיתוח
עקרונות מנחים ואופן פעולתם של הבנקים לפיתוח
כיום הבנקים מחפשים דרכים למקסם את ההשפעה של השקעותיהם. הבנק העולמי אפיין את בעיית המהגרים כבעיה עולמית מרכזית, והוא השקיע בשנת 2018 כ-2 מיליארד דולר במדינות אפריקאיות אשר קולטות מהגרים. באוגנדה, המדינה האפריקאית בעלת מספר המהגרים הגבוה ביותר, הושקעו מעל 500 מיליון דולר להקמת מערכות מים, לבנייה ושדרוג של תשתיות קיימות במחוזות אשר קולטים אליהם מהגרים. הבנק האירופאי לשיקום ולפיתוח (EBRD) מאפיין סקטורים בעלי פוטנציאל גבוה להשפיע על הצמיחה ומנסה לחזק אותם. לדוגמה בתחום האנרגיה, בשנת 2016 ה-EBRD השקיע כ-22 מיליון דולר בבניית טחנת הרוח הראשונה בגאורגיה (ובאזור הקווקז כולו). בנוסף, ה-EBRD השקיע כ-320 מיליון דולר בשדרוג מערכות הגז הטבעי בקזחסטן.
חוה ראוכר
"כיכר העיר" 2011
ב-2011 הציבה ראוכר את המיצב כיכר העיר שהיה מורכב מעשרות פסלי אלומיניום של דמויות אדם מוקטנות, צבועים בצבע גוף. עשרות גברים ונשים בעירום מלא.
אייפיה דה פיסר
קריירה
בשנת 2000 היא ערכה את הופעת הבכורה שלה ביחד עם חברתה במסגרת פסיטיבל מקומי. היא כתבה תחילה באנגלית, להוציא מספר שירים שכתבה בהולנדית.
באלבום Nachtlicht משנת 2016 היא פנתה לכיוון אלקטרוני ועיבוד עשיר יותר מאשר באלבומיה הקודמים. בסיום מסע ההופעות לקידום האלבום היא עברה להתגורר בעיר גנט בבלגיה.
מקס איסטמן
רדיקל פוליטי
איסטמן הפך לדמות מפתח בקהילת גריניץ' וילג', שהשתייכה לשמאל הפוליטי, וחי בהשפעתו במשך שנים רבות. הוא שילב זאת עם ניסיונו האקדמי כדי לחקור תחומי עניין שונים, כולל ספרות, פסיכולוגיה ורפורמה חברתית. בשנת 1913 הפך לעורך כתב העת הסוציאליסטי המוביל של אמריקה, "מאסס" ( Masses), מגזין ששילב בין פילוסופיה חברתית לאמנויות. תורמיו במהלך כהונתו כללו את שרווד אנדרסון, לואיז בראיינט, פלויד דל, איימי לואל, רוברט מינור, ג'ון ריד, קרל סנדברג, אפטון סינקלר וארט יאנג.
במהלך שנות השלושים המשיך איסטמן לכתוב ביקורות ספרותיות. הוא פרסם כמה מאמרים בהם ביקר את ג'יימס ג'ויס וסופרים מודרניסטים אחרים. כשאיסטמן שאל את ג'ויס מדוע ספרו נכתב בסגנון קשה כל כך, ג'ויס השיב: כדי "להעסיק את המבקרים במשך שלוש מאות שנה".
זרימת טיילור-קואט
פיתוח המשוואות
משוואות נאוויה-סטוקס בקואורדינטות גליליות:
תנאי השפה המתאימים:
אסתר סולאי-לוי
ביוגרפיה
ב-1991 מונתה סולאי-לוי לתפקיד מנהלת המהדורה הספרדית של כתב העת הספרותי "אריאל" והייתה האחראית על עריכת תרגומי יצירותיהם של סופרים ומשוררים עבריים רבים מעברית לספרדית. כמו כן, התפרסמה בתרגומיה לכתבים בשירה ובסיפורת של כמה מטובי היוצרים בשפה הספרדית, בראש ובראשונה הודות לתרגומיה מיצירותיהם של הסופרת המקסיקנית רוסריו קסטיאנוס והמשורר בן ארצה אוקטביו פס.
פדרציית הכוכבים המאוחדת
הפדרציה כוללת גופים נוספים, בהם מועצה מחוקקת, נשיא ורשות שופטת. מטה הפדרציה ממוקם בעיר סן פרנסיסקו, שם גם ממוקמת האקדמיה של צי הכוכבים.
ג'וזף ג'יי סיסקו
ג'וזף ג'ון סיסקו (באנגלית: Joseph John Sisco; 31 באוקטובר 1919 – 23 בנובמבר 2004) היה דיפלומט אמריקאי, שמילא תפקיד מרכזי ב"דיפלומטיה בדילוגים" של מזכיר המדינה הנרי קיסינג'ר במזרח התיכון.
ביוגרפיה
ג'וזף ג'ון סיסקו נולד בשיקגו ב-31 באוקטובר 1919 למשפחת מהגרים מאיטליה, אחד מחמישה אחים. אימו נפטרה כשהיה בן 9 ואביו, חייט במקצועו גידל אותו ואת ארבעת אחיו בתנאים דלים למדי. ב-1941 הוא סיים בהצטיינות את לימודיו ב, אילינוי. כדי לממן את לימודיו עבד סיסקו בין היתר כעיתונאי, איש מכירות בחברת, מוזג ופועל בטחנת פלדה. הוא שירת בצבא האמריקאי כקצין חיל-רגלים בדיוויזיית הרגלים ה-41 בזירה הפסיפית במלחמת העולם השנייה. אחרי המלחמה סיים תואר שני ודוקטורט ביחסים בינלאומיים באוניברסיטת שיקגו, עם התמחות בזירה הסובייטית. בשנת 1946 התחתן עם חברתו ללימודים באוניברסיטת שיקגו, ג'ין הד. ג'ין נפטרה בשנת 1990.
קריירה במגזר הפרטי
בשנת 1981 החל במה שכינה "הקריירה השלישית" בחברת "Sisco Associates" שהוקמה על ידי אשתו ועסקה בייעוץ ניהולי וניתוח סיכונים. בנוסף היה לכותב ובעל טור דעה והופיע לעיתים בטלוויזיה כמומחה לענייני המזרח התיכון וליחסי החוץ של ארצות הברית. בין השנים 1999 ל-2004 כיהן כנשיא האקדמיה האמריקאית לדיפלומטיה.
ראיין הרלג'ק
גיוס תרומות ואקטיביזם
בשנתיים הוא גייס 61,000 דולר. הסוכנות הפיתוח הבינלאומית הקנדית שמעה על מאמציו של הרלג'ק והתאימה 2 דולר לכל דולר שגייס. הוא סיפר את סיפורו במופע של אופרה ווינפרי.
מדף וולדריפ
מקור השם
המדף נקרא על שמו של די. וולדריפ (D. Waldrip), שעבד מטעם חברת הולמס ונארוור בע"מ (Holmes and Narver, Inc), והיה מנהל מחנה המחקר קרחון דרווין (Darwin Glacier Field Camp) בעונת המחקר (הקיץ האנטארקטי) 1978–1979, מטעם התוכנית האנטארקטית של ארצות הברית.
שיגאו שינגו
קריירה
שינגו עשוי להיות אף מוכר יותר במערב מאשר ביפן, כתוצאה מפגישתו עם נורמן בודק, יזם אמריקאי ומייסד חברת "Productivity Inc". בשנת 1981 נסע בודק ליפן כדי ללמוד על מערכת הייצור של טויוטה, כשנתקל בספרים של שינגו, שכיועץ חיצוני לימד קורסים בהנדסת תעשייה בטויוטה מאז שנת 1955. מאז 1947, שינגו היה מעורב בהכשרה של אלפי אנשים שהצטרפו לקורסיו בנושא טכניקות היסוד של ניתוח ושיפור הפעילות המבצעית במפעלים.
דרומומריקס
מאפיינים
המאובנים של יונק זה התגלו במונטנה, אורגון, נברסקה, קולורדו, נברסקה, ניו מקסיקו, ויומינג, נבאדה, דקוטה הדרומית ובקליפורניה והם התגלו לראשונה בידי החוקר אדוארד דרינקר קופ ב-1878, אך הוא ייחס אותם לסוג Blastomeryx ממשפחת איילי המושק. רק ב-1909 החליט החוקר ארל דגלאס לשייך אותו לסוג נפרד, לאחר שהתגלו שלדים שלמים יותר מהסוג.
גל סברדרופ
במכניקת הזורמים, ובפרט באוקיינוגרפיה פיזיקלית, גלי סברדרופ, הם גלים הנובעים מאיזון של כוח הכבידה עם כוח קוריוליס. גלים אלה מתקיימים באוקיינוסים, מאחר שאורך הגל צריך להיות מסדר גודל של עשרות קילומטרים כדי שמספר רוסבי יהיה קטן מספיק וכוח קוריוליס יהיה משמעותי. הגלים נקראים גלי סברדרופ על שם האוקיינוגרף הנורווגי הרלד סברדרופ שאישר תצפיתית את קיומם בשנות העשרים של המאה ה-20. לעיתים נקראים הגלים גלי פואנקרה על שמו של אנרי פואנקרה שתיאר אותם מתמטית בסוף המאה ה-19.
My Name Is Not Susan
"My Name Is Not Susan" (בעברית: "שמי לא סוזן") הוא סינגל שהוקלט על ידי הזמרת האמריקאית ויטני יוסטון. הוא יצא לאור ב-24 ביוני 1991, על ידי חברת התקליטים אריסטה רקורדס, כסינגל הרביעי מתוך אלבום האולפן השלישי של יוסטון, I'm Your Baby Tonight (1990). הוא הופק על ידי אל. איי. ריד ובייביפייס, ונכתב על ידי אריק פוסטר וייט. השיר מאופיין בסוגת הג'ק סווינג החדש, בו יוסטון מספרת על מאהב שקרא לה בטעות בשמה של חברתו לשעבר "סוזן". היא מודיעה לו שאם הוא לא יכול להתגבר על סוזן, הקשר ביניהם נגמר. כמו כן הופץ רמיקס בהשתתפות הראפר הבריטי מוני לאב, והדבר היה לאחת הפעמים הראשונות שאמן פופ/R&B אירח ראפר ברמיקס; זאת לאחר יציאתו של "Alright" מאת הזמרת האמריקאית ג'נט ג'קסון, שהרמיקס שלו כלל את הראפר הג'מייקני-אמריקאי הבי די.
וידאו קליפ
בווידאו קליפ הנלווה של השיר בבימויו של ליונל סי. מרטין, יוסטון מגלמת הן את עצמה והן דמות בשם "סוזן". הקליפ שואב השראה מכמה אלמנטים בסרט "ורטיגו" של אלפרד היצ'קוק, שניהם כוללים גבר השרוי באהבה אובססיבית ל"בלונדינית זוהרת" וגם לברונטית בגילומה של אותה שחקנית. כמה סצנות ספציפיות המקבילות כוללות ביקור בפארק, ארוחה במסעדה, וקניית בגדים, צביעת שיערה לבלונד והדרך שבה היא יוצאת מהשירותים. ישנה גרסה נוספת לקליפ חלופי שצולם עבור גרסת הראפ של "My Name Is Not Susan".
El Último Tour Del Mundo
El Último Tour Del Mundo (בעברית: סיבוב ההופעות העולמי האחרון) הוא אלבום הסולו השלישי של הראפר והזמר הפוארטו ריקני באד באני. האלבום יצא לאור ב-27 בנובמבר 2020, על ידי חברת התקליטים רימאס אנטרטיינמנט, תשעה חודשים בלבד לאחר צאת אלבומו הקודם, YHLQMDLG, שזכה להצלחה רבה ולביקורות חיוביות. האלבום מכיל הופעות אורח של ג'יי קורטס, רוסליה ואברה. שם האלבום מתייחס לאופן שבו באני דמיין כיצד ייראה סיבוב ההופעות האחרון שלו, כפי שהוא דמיין את סיבוב ההופעות האחרון שלו בשנת 2032. האלבום נכתב והוקלט במהלך בידוד שאירע מגפת הקורונה, והוא סטייה מצליל הרגאטון האגרסיבי של באד באני. האלבום הוא האלבום הראשון שכולו בשפה הספרדית אשר הגיע למקום הראשון במצעד הבילבורד 200.
האלבום קיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר. האלבום נכלל במקום הרביעי ברשימת "10 האלבומים הטובים ביותר של 2021: רשימת הצוות - בחירתו של ג'ואל אוארטו".
אבירם זליקוביץ'
2018: מכבי עירוני רחובות
ב-8 באוגוסט 2018 חתם זליקוביץ' לעונה במכבי עירוני רחובות. למרות הציפיות להתמודדות על עליה לליגה הראשונה נשרה הקבוצה בתום העונה לליגה השלישית.
2020: החזרה הנוספת לבני הרצליה
ב-8 למרץ 2020 חתם זליקוביץ' בבני הרצליה מהליגה הלאומית, אך הספיק לשחק בה משחק אחד בלבד בשל מגפת הקורונה. לאחר שהקבוצה עלתה לליגה העל בשל הפסקת הליגה, הוא חתם על הארכת חוזה בבני הרצליה לעונת 21–2020 עם אופציה לעונה נוספת. לאחר עונת 2021 שוחרר מהקבוצה.
סולומון היל
סולומון ג'מאר היל (באנגלית: Solomon Jamar Hill; נולד ב-18 במרץ 1991) הוא כדורסלן אמריקאי, המשחק בקבוצת אטלנטה הוקס מליגת ה-NBA, בעמדת הסמול פורוורד.
ניו אורלינס פליקנס
ביולי 2016, לאחר 3 עונות באינדיאנה, חתם בניו אורלינס פליקנס על חוזה ל-4 עונות, בסך 52 מיליון דולר. בעונתו הראשונה עם הפליקנס שימש כשחקן חמישייה קבוע, אך קלע 7.0 נקודות למשחק בלבד. ב-17 במרץ 2017 הבליח עם שיאי קריירה של 30 נקודות ו-7 אסיסטים, בניצחון קבוצתו מול יוסטון רוקטס. בתחילת עונת נאלץ לעבור ניתוח בשרירי מיתר הברך, והחמיץ את 69 המשחקים הראשונים של העונה. לאחר חזרתו העפיל עם הפליקנס לשלב חצי גמר האזור המערבי בפלייאוף, בפעם השנייה בלבד בתולדות המועדון, ולראשונה מזה 10 שנים.
אלכס דה קמפי
קומיקס
עבודות נוספות חשובות כוללות את הקומיקס הנייד "Valentine", שתיאור העבודה עליו היה המוקד העיקרי בטור שלה "Uncanny Valleygirl" באתר תעשיית הקומיקס "Bleeding Cool". בטור דעה שפרסם מנהל האתר ופובליציסט בתחום הקומיקס ריץ' ג'ונסטון הציע לכנות את הטכניקה שפיתחה אלכס לקומיקס נייד ב-"Valentine " על שמה.
באפריל 2015 היא השיקה מותחן באימג' קומיקס שכותרתו "No Mercy". עם האמנית קרלה ספיד מקניל. בנוסף, כתבה מיני סדרת קרוסאובר עבור ארצ'י קומיקס ו-Dark Horse Comics בשם "Archie vs. Predator" בו חבורת ארצ'י פוגשת את הטורף. הסדרה היא האחרונה בה ארצ'י וחבורתו מצוירים בסגנון הישן. ב-2019 יצאה סדרת המשך בידי דה קמפי "Archie vs. Predator II" בו הגרסאות ריבוט של חבורת ארצ'י מחד והטורף מאידך נפגשות.
אמנון אהרונסקינד
קריירה
לאהרונסקינד שתי הופעות במדי נבחרת ישראל, שתיהן במסגרת גביע אסיה 1960, ב-19 באוקטובר נגד נבחרת דרום וייטנאם, משחק בו גם כבש, וב-23 באוקטובר 1960 נגד נבחרת טאיוואן.
גדי רול
קורות חייו
ב-1976 היה חבר בלהקת הפנטומימה של סולט לייק סיטי ביוטה, ארצות הברית (Great Salt Lake City Mime Troupe, Yuta USA). ב-1977 נסע לסבב הופעות ביחד עם ה-British Friends Road Show – להקת הייצוג של המועצה הבריטית לתרבות ולאמנות. בשנים 1978–1980 שיחק בתיאטרון באר-שבע, בתקופה שגרי בילו ניהל אותו.
פעילותו כבמאי ומורה
ב-1997 ביים את ההצגה "הצילו" מאת אדוארד בונד בסטארי תיאטר (Stary Teatr) בקרקוב, פולין, הפקה שרצה ברפרטואר במשך ארבע שנים.
דרך האבנים הצהובות
הדרך
הדרך מתוארת כשביל שאבניו צבועות בצהוב, כאשר לפי פרשנים מסוימים הדרך מסמלת שמחה ותקווה ולכן היא צבועה בצבע זה. ניכר שהדרך היא הדרך הראשית בארץ עוץ ונראה שמסלולה בנוי כך שהוא מגיע ליעד האולטימטיבי, "עיר הברקת", העיר הגדולה שבה גר הקוסם. בספר "נערת-הטלאים מעוץ", הלוקח חלק בסדרת ספרי עוץ, מתגלה כי ישנה עוד דרך אבנים צהובות שמובילה לעיר הברקת ונראה שדורותי גייל הלכה במסוכנת מבין השתיים.
על פי תאוריה של קוראי סדרת הספרים, לכל ארץ יש דרך אבנים שמובילה אל עיר הברקת, וההבדל בין הדרכים הוא הצבע שלהן. לתאוריה זו אין שום ביסוס בספרים עצמם, אבל בסדרת האנימה "הקוסם מארץ עוץ" היא מומשה, וכאשר דורותי הלכה לפגוש את הקוסמת מהדרום היא השתמשה בדרך האבנים האדומות.
דרכי אבנים צהובות אמיתיות
דרכי אבנים צהובות ניתן למצוא גם באברדין, דקוטה הדרומית; אלבני, ניו יורק; רוסוויל (מחוז בולטימור), מרילנד; מונטקלייר, ניו ג'רזי (פארקהרסט פלייס ודרך אפטרלו); ברונקסוויל, ניו יורק (בכבישים של פרסקוט ועמק); שיקגו, אילינוי; ליברל, קנזס; סדאן, צ'יטנגנגו, ניו יורק, וכן בית ספר באבינגטון, פנסילבניה ומחוצה לה בסופיה, בולגריה. בנוסף, חלקים מכביש 54 בארצות הברית במדינת קנזס הוגדרו כ"דרך האבנים הצהובות".
היסטוריה של האימפריה הרומית הקדושה
האימפריה תחת שלטונו של אוטו הגדול, מייסד האימפריה הרומית הקדושה
האימפריה האוטונואית נמצאה בתחרות עם האימפריה הביזנטית, אך גם הייתה בעלת זיקה וקשר היסטורי אליה כממשיכתה של האימפריה הרומית המערבית.
אוטו השלישי
אוטו היה היוזם והמבצע של ה-Donation of Constantine, מסמך שלמעשה ביסס את הטענה כי הבעלות על מערב האימפריה הרומית (העתיקה) למעשה עבר תחת חסותו של האפיפיור על ידי הקיסר קונסטנטינוס כאשר אצלו נשארו החלקים המזרחיים שלה (האימפריה הביזנטית).
היינריך החמישי
היינריך החמישי עמד בניגוד לאביו (היינריך הרביעי) בזמן תקופת שלטונו- הוא הוכתר על ידי המוסד האפיפיורי הלא-גרמני ונודע בעיקר בשל השתתפותו בהסכמים המכונים בשם קונקורדט וורמס. הוא שלט על האימפריה בזמן שבינתיים ברומא קורסת האפיפיורות של היינריך הרביעי והנהיג מסע בשנת 1108 אל הונגריה ופולין אך כשל בו.
האימפריה תחת פרידריך השני
למרות זאת, פרידריך השני הוא שגרם בסופו של דבר לצעדים שהובילו להתפרקותה של האימפריה. ראשית, עיקר עניינו היה בכינונה של מדינה מודרנית במיוחד בסיציליה, הכוללת מערכות שירותים ציבוריים, בנקאות ומשפט. בנוסף, פרידריך העניק לדוכסים הגרמנים זכויות-יתר וסמכויות חסרות תקדים בהיקפן ובמהותן, שלא תשללנה מהם על ידי קיסרים אחרים. בוועידה הנסיכית-כנסייתית שנערכה ב-1220, פרידריך העניק לנסיכים-הגמונים סמכות עצמאית לקבוע מכסים, לטבוע מטבעות, לעצב מערכות משפט ואף לבצר את הטריטוריות שלהם באופן עצמאי. בשנת 1232 הוענקו הזכויות הללו גם לנסיכים החילוניים (שכונו לראשונה domini terrae, אדוני אדמתם; שינוי מובהק בטרמינולוגיה הפוליטית), כתוצאה ממרד שהובילו בראשותו של הנסיך היינריך, בנו של פרידריך השני. באמצעות מתן הפריבילגיות הללו, ביקש פרידריך להשקיט את הטריטוריות שמצפון להרי האלפים ואת שליטיהן, על מנת שיוכל להתרכז באדמותיו בדרום איטליה ובסיציליה.
פרידריך ניסה להשלים את מלאכתו של ברברוסה כשהוא דורש הכרה על צפון איטליה כשייכות לאימפריה ולשם כך ערך אספה בעיר קרמונה בשנת 1226. באספה זאת נקבע כי לפרידריך תהיה בעלות על שטחים אלו והוא יהיה הריבון הישיר שלהם. גם הפעם הזאת הדרישות של הקיסר עוררו איחוד מדינות בצפון איטליה שהוביל ליצירת הליגה הלומברדית השנייה. פרידריך נכנס לדפי ההיסטוריה כשהוא עולה על מעשיו של ברברוסה ומצליח להביס את חברי הליגה הלומברדית כל זאת בקרב שייזכר בהיסטוריה כקרב קורטנובה (Cortenuova). הוא הצליח גם מבחינה צבאית באיטליה בין השנים 1240 ל-1241 כשהוא מצליח לכבוש חלקים טריטוריאליים שהיו נתונים תחת הכס הקדוש ואף הצליח לדכא מרד בדרום איטליה כל זאת בשנת 1246. עם זאת היו לו גם כמה מפלות - האחת אחרי מצור ממושך על ברסיה ופארמה שהתרחש בשנת 1248.
האימפריה תחת קרל הרביעי
בנוסף לכך קרל חיזק את הבעלות והפריבילגיה של ביתו, בית לוקסמבורג על ממלכת בוהמיה ועל נכונותה לבעלות עליה. הוא גם הוסיף ולפלג את פראג למחוז מנהלתי נפרד כארכיבישופות בנוסף לשינוי של התואר המלוכני של האימפריה לתואר- "מלך הרומאים". מבחינה צבאית קרל הרביעי ביצע מהלכים חשובים באיטליה בין השנים 1368–1369 לספירה הנוצרית. נכון להסב תשומת לב לכוח ההולך וגודל של הממלכה הצרפתית בגאליה ומדינת הכס הקדוש באותם הימים שהלכו והיוו כוחות יותר ויותר גדולים במפה הפוליטית. על אף התמיכה והעידוד שקיבל מהאפיפיורות באביניון קרל נחשב לשליט פחות מועדף באופן כללי מאשר שליטים אחרים שנראה שבני אותה התקופה היו רואים בהם כחלופות מתאימות יותר לשלטון עקב היותן מקומיות מתוך שטח איטליה כמו הכס הקדוש או ממלכת נאפולי של המלכים מבית אנז'ו בצרפת של היום. עם זאת מצא קרל באיטליה כמקור פרנסה חשוב במיוחד כש-21% מכלל רווחי כל שנה בממוצע של האימפריה היו במקורם מאיטליה (כ-34,000 פלורינים בממוצע) כל זאת רק כדי שבסופו של דבר הם יקבלו הכרה ממנו ומהשלטון האימפריאלי כלגיטימיים להעברה של שלטונם במחוזותיהם בירושה מאב לבן. לצורך דוגמה לכמות הכספים העצומה שהיו מוכנים לשלם אדונים אלו למען הכרה זאת אפשר לראות את שליטי העיר פירנצה ששילמו כ-100,000 פלורינים ב-1335 חוץ ממיסים שהיא הייתה צריכה להעביר לשלטון האימפריה עד שנת 1378. כך גם עשו שליטי מילאנו (כ-150,000 פלורינים במספר הועברו) בנוסף לעלות ולמימון טקס ההכתרה שלהם שעלו כ-50,000 נוספים. עסקה זאת שעשה במילאנו הייתה חשובה מפני שביססה את היחסים הטובים והשלום היחסי ששרר בינו לבין בית ויסקונטי ששלט במילאנו (מילאנו הייתה עיר חשובה לאימפריה אותה התקופה שכיבושה אומר כניסה קלה יחסית לכל צפון איטליה). שחקן חשוב שבחייו של קרל הרביעי היה ונצסלאוס, בנו של קרל, שהמשיך כדרך אביו את היחסים הטובים עם בית ויסקונטי כשהוא נותן להם מעמד של דוכסות בשנת 1395 כל זאת בתמורה להגנה צבאית מפני ניסיון פלישתו של רופרכט לכל שטח צפון איטליה. בכל מקרה בתקופתו של קרל לאימפריה היה כוח עצום ממדים - אם עלה בדעתו של הקיסר לדוגמה להטיל חרם על עיר-מדינה מסוימת היא יכלה להיכנס לאיום ממשי עקב כך שפלישתם של גורמים זרים פחות תעורר מהומות ותהיה ליותר לגיטימית יחסית אם לא היה מתערב במקום הקיסר – ומכאן מכל מקום כוחה של האימפריה במגף האיטלקי היה גדול במיוחד. היה חשוב לערי האימפריה בנוסף שנתיבי המסחר שלהם בחלק הצפוני לאלפים יהיו ללא חשש צבאי עליהם בנוסף. קרל מנגד גם העניק רבות לעמם האיטלקי חוץ מהגנה כך למשל כשבעת הכתרתו בשנת 1355 הוא מכתיר עוד כ-1,500 לוחמים איטלקיים אחרים כאבירים. לקרל בתור קיסר גם הייתה חשיבות מכרעת בתור מעין "שופט-על" על סכסוכים פנימיים בין משפחות אצולה גבוהות ושלטון באזור. אפשר לראות זאת באופן אינטנסיבי כשהשלטון של העיר ג'נובה מחליט לוותר לחלוטין על אוטונומיה שבה הוא החזיק באותה התקופה באימפריה ולעבור לשלטון חד משמעי וישיר כמדינה "רגילה" באימפריה רק כדי להימנע מהעמקת סכסוכים פנימיים שקרו בתוכה.
הרפורמה הקיסרית
במקביל, המאה ה-15 ידעה דיונים רבים על מהותה של האימפריה עצמה. חוקי העבר לא התאימו עוד למבנה הנוכחי, והיה צורך דחוף בשלום פנימי (Landfrieden) נוסף על זה שכונן פרידריך ברברוסה מאות שנים לפני כן. הדיונים הללו הולידו את רעיון ה"רפורמה" במובנו המקורי של הפועל הלטיני, היינו, להשיב את הדברים לתבניתם העתיקה.
שקיעת האימפריה הרומית הקדושה
היו שטענו כי שלושה גורמים קבעו מראש את גורלה של גרמניה בעת החדשה: הרייך, הרפורמציה ומאוחר יותר, הדואליזם בין אוסטריה ופרוסיה. רבים ניסו להסביר מדוע לא הצליח הרייך במשך אלף שנות קיומו לצבור די סמכות ריכוזית ולהפעילה על השטחים שבשליטתו, בניגוד לשכנה ממערב, צרפת, ערש השלטון הריכוזי והאבסולוטיזם. להלן מספר הסברים נפוצים:
חולשת הקיסרים במאות ה-11 וה-12
חולשת הקיסרים במאות ה-11 וה-12 הייתה נעוצה, לפי ההיסטוריון ז'אק לה גוף בשני גורמים עיקריים: הראשון, עיקר האינטרסים הקיסריים הופנו דרומה, לכיוון איטליה, אליה ערכו מסעות רבים בהזניחם את הצפון. הצבת איטליה בראש מעייניהם נבעה בראש ובראשונה מחשיבותה של רומא, כעיר ההכתרה הסמלית, אך רומא הייתה נתונה לשלטון האפיפיור מולו הייתה נטושה מלחמה בהקשר למאבק על עליונות השלטון החילוני מול זה הדתי. כמו כן, באיטליה, בעיקר בשטחי ערי המדינה שבצפונה, נמצאו הנחלות הפוריות והעשירות ביותר והמיסים שיכלו להעלות היו גבוהים מאלה של נחלות גרמניות. אך ערי המדינה היו רבות, נתונות למערכת בריתות אד-הוק ומרדניות באופיין.
קונקורדט וורמס
קונקורדט וורמס הוא למעשה שמו המאוחר של הסכם המורכב משני מסמכים בין האפיפיורות לבין הקיסר האימפריאלי. ההסכם עצמו מנסח כי הבישוף הנבחר לתפקיד מקבל אותו בעזרת חפצים המייצגים את הכס הקדוש (טבעת הכמורה ומטה הכהונה). עם זאת לקיסר הייתה את היכולת לפי ההסכם להתערב ולצפות בטקס ההכתרה. בנוסף לכך הבישוף נבחר על פי עיקרי התהליך הקתולי המקובל. בניגוד לכך היה מוכתר הבישוף על ידי שרביט וסמל אימפריאלי עליו. הפעולה של העברת הסמכות עם השרביט הזכירה לבישוף הנבחר כי הוא חייב אמונים למוסד אשר מינה אותו והוא המוסד האימפריאלי. למעשה העברה זאת של המוסד המלכותי המיוצג בשרביט מייצגת את אחד מהניתוקים הראשונים בין הכנסייה לממשל החילוני שבעיני רבים בהמשך נתפש גם כמקור לחילון האירופאי במאות הבאות ולהמשך ההתנתקות ההדרגתית מהכנסייה. בכל מקרה האפיפיור ראה בכך ניצחון לטובתו – הוא היה בטוח כי הוא השיג את רוב מטרותיו ואף הפיץ את המסמך לאנשים אחרים באירופה בתור מקור לגאווה. בכל מקרה המהלך נועד כדי כביכול לסיים את מאבק האינווסטיטורה שאליו הוא משתייך אך מבלי לרדת ולפתור אותו לעומקו.
בולת הזהב של שנת 1356
בולת הזהב של שנת 1356 הסדירה את שאלת הנסיכים הבוחרים באימפריה- כלומר היא הגדירה את המדינות שבראשן יעמוד נסיך בוחר.
העולמות של קרסטומנסי
ספרים
רוב הסדרה מתרחשת בטירת קרסטומנסי בדרום אנגליה, בזמן לא ידוע בעולם מקביל לשלנו שבו קסם נפוץ. שניים מהספרים מתרחשים בזמן ילדותו של קרסטומנסי.
שאר הספרים מציגים את כריסטופר כאשר הוא כבר נושא בתפקיד קרסטומנסי, ולפחות 25 שנה אחרי "תשע הנשמות".
סרט אונס ונקמה
סרטי אונס ונקמה הם תת-ז'אנר של סרט ניצול, שהיה פופולרי במיוחד בשנות ה-70 של המאה ה-20.
הסבר לסוגי המשנה
סרטי אונס ונקמה פועלים בדרך כלל על פי אותו מבנה בן שלוש מערכות:
פטר פון הס
ביוגרפיה
הס נפטר בגיל 78 ב-4 באפריל 1871 במינכן.
מרוץ מגנס
החל משנת 1951 המירוץ מאורגן מדי שנה על ידי האוניברסיטה העברית בירושלים ועל ידי עיריית ירושלים.
טורקמניסטן איירלינס
תולדות החברה
בפברואר 2019 הקפיאה הסוכנות האירופית לבטיחות תעופה את אישורה של החברה לטוס מעל שמי אירופה, מה שמאלץ את החברה להימנע מלטוס מעל שמי בריטניה, צרפת וגרמניה.
יחיאל בורוכוף
ביוגרפיה
נולד בירושלים באפריל 1945. את שנות בית הספר עשה בבית הספר הריאלי העברי בחיפה. הוא בוגר הפקולטה לראיית חשבון באוניברסיטת חיפה. בנוסף למד לימודי שמאות מקרקעין במדור ללימודי חוץ של הטכניון, ודיני חוזים, דיני חברות ודיני קניין באוניברסיטת תל אביב.
אשר צבי מאוסטראה
ביוגרפיה
בשנת תק"מ התקבל למגיד מישרים ומו"צ באוסטרוה על מקום רבי נחמיה. בשנת תקנ"ב, בזמן המאבקים שהובילו לבסוף לחלוקת פולין השנייה, העיר הופצצה קשות על ידי הרוסים, אך לבסוף הסתיימה המהומה בשני הרוגים בלבד, לאחר שהיהודים הודיעו לרוסים שהפולנים נסוגו. הרב אשר צבי קבע את יום ז' בתמוז כיום פורים אוסטראה, שמחויב במשתה ובשמחה, לבישת בגדי שבת, איסור תענית אפילו ביארצייט וחובת מתנות לאביונים. הוא קבע את היום לפניו כתענית (כעין תענית אסתר בערב פורים). הוא חתום על מגילת הנס.
הפורום הדוקומנטרי בישראל
הפורום יזם ומקיים מדי שנה את פרס הקולנוע הדוקומנטרי הישראלי - המקבילה התיעודית לתחרות פרסי אופיר המתקיימת מאז שנת 2005.
ירון גינדי
פעילות במסגרת לשכת יועצי המס
בשנת 2010 הצטרף גינדי ללשכת יועצי המס בישראל כחבר הנהלת מחוז תל אביב בלשכה.
ביני (זמרת)
2000–2017: ילדות
סטלה רוז בנט נולדה וגדלה בפרבר בגריי לין, אוקלנד. היא גדלה ב"משפחה מוזיקלית", וכבר מגיל שמונה החלה להשתתף בשיעורי גיטרה בבית הספר היסודי. בהמשך, התעניינה ביני בכתיבה והקלטת מוזיקה כבר בגיל 17.
צ'נגדו J-20
שירות
הרפובליקה העממית של סין
קתלין סקוט
יצירותיה
קתלין סקוט פיסלה לפחות שני פסלים של בעלה הראשון, חוקר אנטארקטיקה רוברט פלקון סקוט, לאחר מותו. אחד הפסלים האלה ניצב בכרייסטצ'רץ', ניו זילנד ואחר בכיכר ווטרלו בלונדון. לוח זיכרון לסקוט מתנוסס על הקיר החיצוני של מכון סקוט לחקר הקוטב בקיימברידג' עם פסל בשם "נעורים" (1920), שהמודל לו היה א. ו. לורנס, אחיו הצעיר של ט. א. לורנס, הוא לורנס איש ערב.
כמו כן יצרה סקוט פסלון ארד של השחקן ההודי סאבו, שנגנב ונעלם.
חייה האישיים
קתלין סקוט נישאה לחוקר יבשת אנטארקטיקה רוברט פלקון סקוט ב-2 בספטמבר 1908. כעבור שנה נולד בנם, פיטר סקוט, שהתפרסם בתחומי השידור, הצפרות, הציור, סביבתנות וספורט. בשנת 1910 ליוותה את בעלה לניו זילנד עם צאתו במשלחת טרה נובה אל הקוטב הדרומי. ביוגרף של חוקר הארצות הנורווגי פריטיוף ננסן העלה השערה חסרת ביסוס, שבהיעדר בעלה ניהלה קתלין סקוט פרשיית אהבים קצרה עם החוקר הנורווגי, מדריכו של היריב של סקוט אמונדסן. בפברואר 1913, כשהייתה שוב בדרכה לניו זילנד לקדם את פני סקוט בשובו, נודע לקתלין סקוט על מותו באנטארקטיקה במרץ 1912.
כשבעלה השני קיבל את התואר "ברון קנט" ב-15 ביולי 1935, הייתה קתלין סקוט לברונית קנט.
החבובות בחלל
עלילת הסרט
סנדביץ' מדבר שואל את גונזו איפה ספינת החייזרים יכולה לנחות, וגונזו עונה בקייפ האבדון. בינתיים, החברה מגיעים לבסיס הצבאי כדי להציל את ריזו ואת גונזו. תוך כדי חילוצם, כל אחד משתמש בתרסיס הבלתי נראה, אבל הם נחשפים בסופו של דבר כאשר פוזי הדוב רוחץ את ידיו כאשר יוצא מהשירותים. כאשר סינגר שומע על הבריחה, הוא מפעיל את הסוכן המוכשר שלו, הסוכן רנטרו שמשתמש בחייזרים וראשיהם למכוניתו. כאשר מודיעים לסוכן רנטרו שמכוניתו הוחרמה בגלל דוחות חנייה, בסופו של דבר, סינגר והסוכן רנטרו משתמשים במשאית מלט.
מלחמת פרו–אקוודור
מלחמת פרו–אקוודור, הידועה גם כמלחמת '41 (בספרדית: Guerra del 41) הייתה מלחמת גבולות בדרום אמריקה בין 5–31 ביולי 1941. עימות זה היה הראשון מבין שלושה סכסוכים צבאיים בין אקוודור ופרו במאה העשרים. בזמן המלחמה כבשה פרו את מחוז אל אורו שבמערב אקוודור, וחלקים מהמחוז האנדי של לוחה. למרות שהאירוע התרחש בזמן מלחמת העולם השנייה הוא לא היה חלק ממנה. אקוודור ופרו לא היו מזוהות או נתמכות על ידי בעלות הברית או מדינות הציר. הסכם שלום בין הצדדים נכנס לתוקף ב-31 ביולי 1941 בריו, וב-1942 פרו הסיגה את כוחותיה לחלוטין משטח אקוודור. עם זאת, המחלוקת לגבי השטח לא נפתרה והשתיים חזרו להילחם ב-1995.
לאחר המלחמה
פרוטוקול ריו לא קבע את הגבול מחדש באופן מוחלט, והשאיר מצב גבול של כ-78 ק"מ בעמימות, מה שהוביל למשברים דיפלומטיים וצבאיים בין פרו ואקוודור ב-50 השנים שלאחר מכן. ב-1960, נשיא אקוודור חוסה מריה ולסקו הכריז על כך שפרוטקול ריו אינו תקף, כיוון שנחתם בזמן שפרו כבשה את אקוודור ובעצם גרמה לה לחתום תחת איומים, אך בפרו התייחסו להצהרות אלו כעניין שנועד לגרוף הון פוליטי בלבד.
ג'רוד בואן
קריירה
ב-31 בינואר 2020, חתם בווסטהאם יונייטד עבור 18 מיליון ליש"ט.
דייוויד לים
דייוויד בראדלי לים (באנגלית: David Bradley Lim; נולד ב-23 בספטמבר 1983) הוא שחקן ודוגמן אמריקאי. הוא ידוע בעיקר בזכות הופעתו כסבסטיאן צ'ן בעונה השנייה של סדרת הטלוויזיה "קוונטיקו" ברשת ABC, ובתור ויקטור טאן בסדרת הטלוויזיה "S.W.A.T." ברשת CBS.
קריירה
ב-13 באפריל 2017 הצטרף לים לצוות השחקנים של סדרת הטלוויזיה "S.W.A.T." ברשת הטלוויזיה CBS. ב-21 בספטמבר 2017, קודם לים לתפקיד ראשי בסדרה, לקראת הצגת הבכורה של הסדרה. לים מככב בתפקיד הקצין השלישי ויקטור טאן.
בראונמילריט
בראונמילריט הוא מינרל אוקסידי נדיר המכיל סידן, אלומיניום וברזל. התגלה תחילה כתוצר מלאכותי בתהליך ייצור צמנט פורטלנד, ואחר כך התגלה גם בטבע, בין השאר בישראל.
ליצן החצר (סרט)
העלילה מתרחשת באנגליה בימי הביניים. לאחר הפיכת דמים, תופס אחד את השלטון וממליך עצמו למלך. קבוצת מורדים מנסה להורידו ולהחזיר את היורש החוקי היחידי שנשאר. הסרט לא הוערך בתחילה אבל עם השנים הוא הוכר כבעל חשיבות והוא הוכנס לארכיון הסרטים הלאומי של ארצות הברית.
תקציר העלילה
הוברט הוקינס (דני קיי) הוא "קצין התרבות" של המורדים ומופיע לפניהם בקטע שירה וריקוד על להקת גמדים. ה"שועל האדום" מטיל עליו להביא את התינוק למקום מבטחים ביחד עם המפקדת ג'ין (גליניס ג'ונס). בדרך הם פוגשים בג'אקומו "מלך ליצני החצר" שנשכר להיות ליצן החצר של רודריק. ג'ין חובטת בראשו ומהממת אותו, הוברט לובש את מדיו ונוסע בעגלתו למבצר המלך. ג'ין נותנת לו משימה, לגנוב את המפתח שסוגר שער של מנהרה סודית דרכה יחזרו המורדים למבצר.
אנדרטת המערה
אנדרטת המערה מציינת מרדף בין חיילי צה"ל ומחבלים, שחדרו מירדן ב-11 במרץ 1969. בקרב נהרגו שלושה לוחמים וחוסלו שבעה מחבלים.
מרדף המערה
ב-11 במרץ 1969 עם שחר, גילו גששי צה"ל סימני חדירה מירדן. מייד הוכרז נוהל מרדף והוחל בסריקת האזור בחוליות קטנות. חוליה אחת הגיעה למערה, כ-2 ק"מ דרומית לכפר מג'דל בני פדיל.
מרדף המערה העלה שוב את סוגיית המפקדים ההולכים בראש הכוח ומסתכנים בכך בפגיעה ואת השימוש של המחבלים באזרחים כמגן אנושי.
חיים טל
ביוגרפיה
טל נולד ברמת גן, שרת בצה"ל בחטיבת גולני, ובהמשך כמדריך בקורס קצינים. סיים לימודיו בפקולטה לרפואת שיניים באוניברסיטה העברית בירושלים. התמחה בפריודונטיה (רפואת חניכיים) ורפואת הפה, והשלים למודי דוקטורט באנתרופולוגיה פיזיקלית באוניברסיטת וויטס-יוהנסבורג. שימש פרופסור חבר בפריודונטיה באוניברסיטת ניו יורק, נושא במינויים פרופסור אורח מטעם אוניברסיטת ניו יורק, אוניברסיטת פנסילבניה ואוניברסיטת טורונטו. זכה בפרס ג’ונסון אנד ג’ונסון למחקר מטעם ה-IADR - הארגון העולמי למחקר דנטלי ונושא בתארים עמית כבוד של האקדמיה האמריקאית לרפואת הפה, דוקטור לשם כבוד מאוניברסיטת קרול-דווילה, בוקרשט, ויקיר ההסתדרות לרפואת שיניים בישראל.
מריאן הירש
ילדות וצעירות
מריאן הירש נולדה כמריאנה הירש בעיר טימישוארה בדרום-מערב רומניה. הוריה, קרל הירש, יליד נובה סליציה ולוטה לבית גוטפריד מצ'רנוביץ התחתנו בגטו צ'רנוביץ. בשנת 1945, אחרי השחרור, עברו לגור זמנית בטימישוארה. גם הסבים היו יהודים תושבי בוקובינה: הסבים מצד האם היו מסדגורה, מצד האב הסב היה מוואמה, סוצ'אבה, והסבתא - מצ'רנוביץ.
פעילותה המדעית ואקדמית
למשך 30 שנה בשנים 2004-1974 לימדה במכללת דארטמות', אחת האוניברסיטאות הפרטיות מליגת הקיסוס היוקרתית בארצות הברית, החל משנת 1989 כפרופסור. בשנת 1977 הייתה למשך שנה פרופסור אורח לספרות צרפתית ומדעי הרוח באוניברסיטת ואנדרבילט.
Se piangi, se ridi
בתחרות האירוויזין בשנת 1966 היה נציגה של איטליה דומניקו מודוניו עם השיר "Dio, come ti amo".
אוצר הספרים היהודי השיתופי
תוכן הפרויקט
המאגר מתמקד ביצירות בעלות אופי תורני מובהק (ובמידת מה מהווה השלמה למיזמים כמו פרויקט בן-יהודה שאינו כולל יצירות כאלו) והוא האתר הראשון שמתמקד אך ורק ביצירות אלו ובההדרתן.
בתוך האתר מתאפשר למתנדבים ליצור מיזמי ההדרה ממוקדי-תחום, כמו מיזם "ספר תחת אפר" לההדרת ספרי רבנים שנספו בשואה, מתוך רצון להעניק לספרים אלו "הזדמנות שנייה" להכרה מצד קהל הלומדים, באמצעות אפשרויות החיפוש בטקסט דיגיטלי שלא היו קיימות בשעתם.
היסטוריה
את ההשראה לפרויקט שאבו היזמים מפרויקט השו"ת של אוניברסיטת בר-אילן ומוויקיפדיה. על חזון זה הוסיפו את רעיון הההדרה השיתופית, בתקווה ליצור ספרייה מוערת ומוהדרת מתפתחת.
זכויות היוצרים על התוכן
לעומת זאת, באתר מפורסמים גם טקסטים ברישיון "נחלת הכלל", המיובאים מאתרים כספריא ודומיו המפרסמים טקסטים רבים ברישיון זה.
יחסי גינאה–צרפת
התקופה הקולוניאלית (1827–1958)
הפרוטקטורט קיבל עצמאות מצרפת בשנת 1958 לאחר דחיית חוקת הרפובליקה החמישית של שארל דה גול, והיה למושבה היחידה שסירבה לקבל את החוקה החדשה. גינאה הצרפתית הפכה למדינת גינאה, ושמרה על הצרפתית כשפתה הרשמית, אך במדינה גם מדברים ערבית.
גינאה העצמאית (1958–הווה)
מיד לאחר דחיית החוקה הכירה צרפת בעצמאותה של גינאה. מאז עליית הנשיא אלפה קונדה לשלטון התגברו היחסים הדיפלומטיים ושיתופי הפעולה הכלכליים בין שתי המדינות.
נשים בחוקי מדינת ישראל
בחוקי העבודה
חוק שוויון ההזדמנויות בעבודה, התשמ"ח-1988 אוסר הפליה בעבודה משלל סיבות. בשנת 2004 נוסף לסיבות אלה איסור הפליה מחמת היריון.
בחוקים נוספים
לחוק הכשרות המשפטית והאפוטרופסות, תשכ"ב-1962, מורה כי במקרה שהורים לא מגיעים להסכמה, הערכאה השיפוטית רשאית להכריע מי יחזיק בקטין, "ובלבד שילדים עד גיל 6 יהיו אצל אמם אם אין סיבות מיוחדות להורות אחרת".
משקולות בר כוכבא
משקולות שמעון בר כוכבא, הן משקולות שהיו בשימוש בזמן מרד בר כוכבא. מתוך שבע משקולות שנמצאו עד עתה, שש משקולות מקורן בשוק העתיקות, ורק אחת מהן נתגלתה בסקר ארכאולוגי ופורסמה על ידי עמוס קלונר.
רעמסס התשיעי
רעמסס התשיעי היה מלך מצרים, מלך במאה ה-12 לפנה"ס כנראה בין השנים 1129-1111 לפנה"ס על פי הכרונולוגיה המצרית הנמוכה, או בין השנים 1142-1123 לפנה"ס על פי הגבוהה. מלך אחרי רעמסס השמיני. היה כנראה נכדו של נכדו של רעמסס השלישי מבנו מנתוחרחופשפ (Mentuherkhepeshef).
רעמסס התשיעי היה הפרעה השמיני מהשושלת ה-20. בתקופתו חזרה היציבות לממלכה לאחר תקופה ארוכה של דעיכה, שהחלה בפלישתם של גויי הים למצרים ולארץ ישראל. הוא ערך מסעות לאסיה ונוביה וחידש דרכי מסחר עתיקות. במצרים הוא הוסיף לבנות במקדש כרנך ובהליופוליס. בעקבות התגברות שוד הקברים בתקופתו, הוא דאג להעביר מומיות לקבורה מחודשת בדיר אל-בחרי, שם הם נחשפו מחדש במאה ה-19. המומיה שלו נקברה בעמק המלכים בקבר KV6, והועברה לדיר אל-בחרי בתקופת השושלת ה-21 על ידי פינודג'ם השני. בנו מנתוחרחופשפ לא זכה לרשת אותו ונקבר בקבר KV19. לאחר מותו עלה למלכות רעמסס העשירי, שלא ברור אם הייתה קרבת דם ביניהם.
מאברו זק"ש
קורות חייו
נולד כמוריץ זק"ש בכפר יאנושהאזה שבאזור הונגריה המודרנית. בן לעמנואל-מנדל בן אליהו (1863-1789) שהיה רופא ומוהל ולרוזליה זק"ש ואח לאדוארד (1892-1823). ב-1828 עקרה משפחתו לזאגרב ובה רכש השכלה יסודית. יצא ללימודי רפואה באוניברסיטה הרפואית בווינה וב-25 באפריל 1848 הוסמך כדוקטור לרפואה. מאברו זק"ש היה היהודי הראשון מאזור קרואטיה שהוסמך לרפואה. עם סיום לימודיו שב לזאגרב והועסק כרופא העיר ובהמשך המחוז. הוא התגייס לצבא האימפריה האוסטרית ושירת כרופא צבאי. זק"ש התמחה ברפואה משפטית, ב-1849 החל להרצות בנושא באוניברסיטת זאגרב ונחשב למייסד הענף בממלכת קרואטיה. הוא הרצה גם בתחומי הרפואה והרוקחות באוניברסיטת זאגרב עד ליום מותו.
במקביל היה זק"ש פעיל בקרב יהודי זאגרב. ב-1854 נבחר לראש הקהל. בתפקידו פעל ביחד עם הרב הראשי ד"ר ליאופולד רוקונשטיין לפשרה בין הקהילה האורתודוקסית לבין הקהילה הנאולוגית, במטרה להציג עמדה אחידה מול השלטונות לצורך הקמת בית כנסת מרכזי ליהודי העיר. בזכות מעמדו הציבורי רכש קשרים אישיים עם הבאן של ממלכת קרואטיה ועם חשמן הכנסייה הקתולית אשר הועילו להשגת מטרותיו הציבוריות. ב-1858 עלה בידי זק"ש להשיג פשרה בין שתי הקהילות והקהילה האורתודקסית הפסיקה את פעילותה העצמאית. שנה מאוחר עלה בידי הקהילה להשיג את אישור השלטון המקומי ולרכוש מקרקעין לצורך הקמת בית הכנסת. ב-1860 סיים את תפקידו כראש הקהל, המשיך להיות פעיל בארגוני סעד וצדקה ולהרצות באוניברסיטת זאגרב.
מאיה קולנוביץ
מאיה קולנוביץ, (באנגלית: Maya Kulenovic; נודלה ב-1975) היא אמנית קנדית, המציגה יצירות ברחבי העולם.
יצירה
בין עם יצירתה הם דיוקנאות, שהיא מכנה "פנים", ארכיטקטורה, המכונה על ידה עבודות "בנייה", נופים או דימויים של טבע דומם, ההתמקדות של קולנוביץ' היא ללכוד אווירה או מצב פסיכולוגי. היא חוקרת בכוונה עמימות, ובגישתה למשטח המצויר היא עובדת בשכבות מזוגגות וכן בטכניקות ליצירת דימויים המעוררים קשר א-טמפורלי מסוים. למרות השונות בנושאים, יש ליצירותיה אותה הילה של בדידות, שקט ותשוקה.
טירה רדופה
עלילה
בן מתיאס, אסטרופיזיקאי שפיתח מצלמה מיוחדת לזיהוי חומר אפל, פוגש ומתחתן עם אליסה, מדריכת טיולי רפאים, ומתלהב מאמונתה בעל-טבעי. לאחר שאליסה מתה בתאונת דרכים, בן מוותר על הקריירה שלו וממשיך לנהל את סיורי הרפאים שלה.
פיתוח
ביולי 2010, נמסר לראשונה כי "חברת וולט דיסני" שוקדת על פיתוח עיבוד מחודש המבוסס על מתקן השעשועים "הטירה המכושפת", אותו יביים, יכתוב ויפיק הקולנוען גיירמו דל טורו. דל טורו הצהיר כי הסרט לא יתקיים בעולם האמיתי, אלא במדד ריאליסטי-מאגי, ובנוסף חשף כי דמותו של רוח קופסת-הכובעים תשמש כאחת הדמויות הראשיות והצהיר כי הסרט יהיה "מפחיד ומהנה בו זמנית", אך יתייחס ברצינות לאלמנטי האימה השזורים בעלילתו. ביוני 2011, נמסר על הצטרפותו של ג'ייסון סורל, מנכ"ל "דיסניוורלד", להפקת הסרט כיועץ יצירתי. באוגוסט 2012, נמסר כי דל טורו מסר לאולפנים את טיוטת התסריט הסופית שלו, שנכתבה תחת סיווג צפייה "PG-13". עם זאת, ביולי 2013, הודיע דל טורו כי לא יהיה אמון יותר על בימוי הסרט, אם כי יישאר כתסריטאי-שותף ומפיק בפועל. באפריל 2015, נמסר על ניהול מגעים מצד ראיין גוסלינג על תפקיד בסרט, בעוד שעל כתיבת התסריט החדש הופקד התסריטאי די. וי. דה-וינסנטיס. בספטמבר 2016, נמסר על הצטרפותו של המפיק בריגהם טיילור לצוות ההפקה.
מצדה (מיני-סדרה)
חלק רביעי
סילבה נפגש עם אלעזר במעלה ההר ומנסה להסביר את אירועי היום. אלעזר לא משתכנע ומסרב להיכנע. הפגישה מסתיימת ללא תוצאות כאשר סילבה מבחין בתהליכי התקרבות לדת אצל אלעזר - עניין שפוסל כל אפשרות למשא ומתן עמו. כמו כן ככל שהסוללה מתקדמת הנצורים מתחילים להילחץ, ומתגלים חיכוכים בין שיבא לסילבה, כאשר שיבא, למרות אהבתה, טוענת כי מעולם לא קיבלה את זכות הבחירה - להיות עם סילבה או לחזור לעמה. עם סיום בניית הסוללה, הרומאים שולפים את נשקם הסודי - את מגדל איל הניגוח שנבנה על מנת לשבור את חומות המבצר. אלעזר בהחלטה של רגע מחליט לבנות חומת עץ על גבי אזור הפגיעה העתידי. הרומאים מנגחים את חומת האבן אולם נתקלים בחומת העץ הבלתי שבירה. סילבה פוקד לשרוף את חומת העץ. הרוח המהתלת גורמת להפצת עשן סמיך על יושבי המגדל, והרומאים נסוגים ומתכננים את הפריצה למבצר למחרת בבוקר. אלעזר מבין כי למרות נסיגת הרומאים הקרב אבוד ובערב הוא אוסף את חייליו הבכירים ומודיע להם את כוונתו לגבי סיום הלחימה. תכנונו הוא שכל תושבי המחנה יתאבדו לבל יפלו חיים בידי הרומאים, הם מקבלים את דעתו באומץ. לאחר מכן מספר אלעזר לכל תושבי המבצר את תוכניתו, ומודיע להם כי נבחרו 10 אנשים שמוכנים לעזור לכל מי שיתקשה בביצוע המשימה. עם עזרתה של אשתו מרים, תושבי המבצר משתכנעים למרות הקושי הרב. במהלך הלילה סילבה מעניק לשיבא את חירותה לעשות את הבחירה לעשות כרצונה והיא בוחרת לנטוש את סילבה למרות אהבתה אליו. בבוקר פורצים סילבה וחיליו למבצר ורואים כי הוא נטוש, אולם בבתים הם מגלים את גופות תושבי המבצר. סילבה רואה את גופתו של אלעזר ומשפחתו ומקונן עליו כחבר.
הסדרה מסתיימת עם שבועת האמונים של חיילי צה"ל בפסגת ההר עם הכתובת הנודעת "שנית מצדה לא תיפול".
ליונז ראמפ
ליונז ראמפ או מעלה ליונז (באנגלית: Lions Rump) הוא לשון יבשה באי המלך ג'ורג' באיי שטלנד הדרומיים שבאנטארקטיקה.
לקריאה נוספת
• Almeida, I. C. C., Schaefer, C. E. G. R., Fernandes, R. B. A., Oliveira, F. S., and Pereira, T. T. C., Clay mineralogy and micropedology of phosphate-rich soils from Lions Rump, Maritime Antarctica, Journal of South American Earth Sciences vol. 105, 2021. doi:10.1016/j.jsames.2020.102967